Sylvia Reynolds Eckes

Sylvia Reynolds Eckes er en amerikansk pianist og professor emerita i piano ved Ohio University.

Eckes er utdannet fra Peabody Institute og Juilliard School. I 1979 avla hun doktorgrad ved University of Kansas med avhandlingen The Lyric pieces of Edvard Grieg. Hun hadde sine debutkonserter i Oslo og Lincoln Center for the Performing Arts i New York.«Emerita professor awarded Royal Norwegian Order of Merit», Copmpass, Ohio University, 20. juli 2011. Eckes har spilt inn Griegs lyriske stykker, slåtter og Holbergsuite (New York: Connoisseur Society, 2000), og bidratt til andre plateinnspillinger.

Eckes arbeidet ved University of Kansas, Northern Illinois University, Rollins College og Ohio University. Fra 1995 til hun ble pensjonist i 2011, var hun professor i piano ved Ohio University School of Music.

Eckes ble i 2011 utnevnt til ridder av 1. klasse av Den Kongelige Norske Fortjenstorden «for fortjenstfullt virke for fremme av norsk musikk i USA og for musikken til Edvard Grieg i særdeleshet.»«Tildeling av ordener og medaljer: Søk i arkivet», kongehuset.no.

Referanser

Eksterne lenker
 Sylvia Reynolds Eckes , presentasjon fra Ohio University School of Music



Kategori:Pianister fra USA
Kategori:Den Kongelige Norske Fortjenstorden